62019CO0536_INF
A Bíróság elnökhelyettesének 2019. november 13‑i végzése –EDP España kontra Bizottság
(C‑536/19. P(I). sz. ügy)
„Fellebbezés – Beavatkozás – A jogvita kimeneteléhez fűződő érdek – Állami támogatások – A Spanyol Királyság által a szénerőművek javára bevezetett környezetvédelmi célú ösztönző intézkedés – A hivatalos vizsgálati eljárás megindításáról szóló határozat – A visszatéríttetés kockázata”
1.
Bírósági eljárás – Beavatkozás – Elfogadhatósági feltételek – A jogvita kimeneteléhez fűződő érdek – Fogalom – A közvetlen és fennálló érdek követelménye – Állami támogatásokra vonatkozó bizottsági határozat jogszerűségével kapcsolatos jogvita – A nemzeti bíróság által elrendelt visszatéríttetés kockázatának kitett kedvezményezett vállalkozás – A jogvita kimeneteléhez fűződő közvetlen és fennálló érdek megléte
(EUMSZ 108. cikk, (2) és (3) bekezdés; a Bíróság alapokmánya, 40. cikk, (2) bekezdés)
(lásd: 28–30., 41–43. pont)
2.
Államok által nyújtott támogatások – A Bizottságot, illetve a nemzeti bíróságokat megillető hatáskörök – A nemzeti bíróságok szerepe – Támogatásra vonatkozó hivatalos vizsgálati eljárás megindítását elrendelő bizottsági határozat – A nemzeti bíróságok azon kötelezettsége, hogy a vizsgált intézkedések felfüggesztésére vonatkozó kötelezettség esetleges megsértéséből eredő minden következményt megállapítsanak – Az adott intézkedés végrehajtásának felfüggesztése és a már teljesített kifizetések visszatéríttetése – Ideiglenes intézkedések elrendelése
(EUMSZ 4. cikk, (3) bekezdés, EUMSZ 108. cikk, (2) és (3) bekezdés)
(lásd: 35–40. pont)
3.
Fellebbezés – Megalapozottnak ítélt fellebbezés – Az ügy fellebbviteli bíróság általi, érdemben való eldöntése – Feltétel – Ügy, amelynek érdemben való eldöntését a per állása megengedi – Beavatkozási kérelemre való alkalmazás
(a Bíróság alapokmánya, 40. cikk, második bekezdés és 61. cikk, első bekezdés)
(lásd: 46–49. pont)
Rendelkező rész
1)
A Bíróság az Európai Unió Törvényszékének a 2019. június 13‑iNaturgy Energy Group kontra Bizottság ítéletét (T‑328/18, nem tették közzé, EU:T:2019:440) hatályon kívül helyezi.
2)
A Bíróság engedélyezi az EDP España SA beavatkozását a T‑328/18. sz. ügyben a Naturgy Energy Group SA kereseti kérelmeinek támogatása céljából.
3)
Az EDP España SA, a Naturgy Energy Group SA és az Európai Bizottság maguk viselik saját költségeiket.